【有片】美斯復出入波 國際邁亞密都係失分
2024年04月07日 13:11
東網電視
更多新聞短片
美斯(左)今場射入1球。
周日(7日)早上美職,國際邁亞密雖然有球王美斯傷愈復出,並射入1球,但仍未能挽回頹勢,主場被科羅拉多急流逼和2比2,連續3場聯賽失分。
美斯自從3月14日中冠盃對拿舒維爾入波之後,就一直因傷缺陣,甚至無法為阿根廷出戰上月喺美國舉行嘅2場熱身賽,佢缺陣之下,國際邁亞密只取得1勝1和2負。
呢位36歲阿根廷球王今仗復出,並擔任正選,但國際邁亞密表現冇明顯改善,臨上半場被判罰12碼,導致落後。
換邊之後,國際邁亞密開始上力,57分鐘美斯起腳省中對手,稍為改變方向,再中柱入網,為球隊扳平。僅過3分鐘,李安納度艾方素建功,國際邁亞密反超前2比1,但比賽末段再次失守,最終雙方打和2比2。國際邁亞密近3場聯賽只有2和1負,水準比季初大幅下滑。